Dekemhare
<s>Dekemhare (ponekad Decamare,tigrinjski ደቀምሓረ) eritrejski je grad smješten jugoistočno od Asmare.</s><s>Pod talijanskom vlašću razvio se u industrijsko središte, poznato i po okolnim vinogradima.</s><s>Tijekom Rata za nezavisnost znatno je razoren.</s>

<s>Povijest
Naselje Dequ-Mehari, koje se danas nalazi iznad grada, u 15. stoljeću bilo je malena zajednica poljoprivrednika.</s><s>Nakon invazije 1935. godine Talijani su uloižili znatna sredstva u razvoj Dekemharea kao prevozničkog središta.</s><s>Sagradili su glavnu cestu do Nefasita kako bi grad povezali s morem što je otvorilo mnoga radna mjesta.</s><s>Tako je grad postao glavno logističko uporište talijanske vojske u ratu protiv Etiopije.</s><s>Grad je postao i poljoprivredno središte Talijanske Istočne Afrike oko kojeg su bili zasađeni uglavnom vinogradi, ali su proizvodili i tjesteninu i krušne proizvode.</s>

<s>Mnogo je građevina između 1936. i 1938. izgrađeno u Arte Deco stilu.</s><s>Godine 1938. grad je imao 12.000 stanovnika od kojih je polovina bilo Talijana.</s>

<s>Tijekom Drugog svjetskog rata, kad su Britanci osvojili ovo područje, većina je Talijana napustila grad.</s><s>Međuetnički sukobi 1947. naveli su većinu preostalih Talijana da napuste Dekemhare.</s><s>Industrijska postrojenja nisu radila sve dok Britanci nisu 1951. područje prepustili Etiopiji.</s><s>Dugo su se mogle čuti glasine da je vlada Hailea Salaessiea sprječavala strane tvrtke u izgradnji tvornica.</s>

<s>Tijekom Rata za nezavisnost (1961.-1991.), grad je bio glavno uporište Eritrejskog oslobodilačkog fronta.</s><s>Poprište prvih vojnih djelovanja Eritrejskog oslobodilačkog fronta protiv etiopske vlade pobunjenici su zauzeli 1977. i u njemu osnovali svoj stožer.</s><s>Vladine snage ponovo su zauzele grad kad se je Eritrejski narodnooslobodilački front povukao iz ovog područja.</s><s>Do kraja rata grad je bio izložen svim vrstama nasilja, od uličnih borbi i topničkih napada do bombardiranja avionima.</s><s>Zbog žestokih borbi 1990. i 1991. većina stanovnika napustila je grad.</s><s>Dne 21. svibnja 1991.</s><s>EPLF je ponovo zauzeo Dekemhare što je uzrokovalo paničan bijeg vladinih snaga i poraz Asmare, a samim tim i prestanak širih borbenih djelovanja.</s>

<s>Znamenite ličnosti 
Zeudi Araya, glumica</s>

<s>Izvori</s>

<s>Gradovi u Eritreji</s>

